Subvencionirana prehrana

**Subvencija v višini cene malice**pripada učencem:

* ki se redno izobražujejo,
* ki so prijavljeni na malico in
* pri katerih povprečni mesečni dohodek na osebo v družini, ugotovljen v odločbi o otroškem dodatku ali državni štipendiji povezane osebe, ne presega 563,60 evrov.

**Subvencija v višini cene kosila**pripada učencem:

* ki se redno šolajo,
* ki so prijavljeni na kosilo,
* pri katerih povprečni mesečni dohodek na osebo v družini, ugotovljen v odločbi o otroškem dodatku ali državni štipendiji povezane osebe, ne presega 382,82 evrov.

**Vloge za subvencijo šolske prehrane** staršem ni potrebno vlagati na pristojni CSD, če razpolagajo z veljavno odločbo o pravici do otroškega dodatka. Vlogo za subvencijo šolske prehrane vložijo le, če nimajo veljavne odločbe o pravici do otroškega dodatka.

Starši morajo vse finančne obveznosti poravnavate sproti. Če imajo starši težave s plačilom, se obrnejo na šolo.